Ο **Τζέφρεϊ (Γοδεφρείδος) του Μονμάουθ** (αγγλ.: *Geoffrey of Monmouth*, ουαλ: *Sieffre o Fynwy*, περίπου 1090–1155) ήταν ουαλός επίσκοπος και ψευδοϊστορικός, συγγραφέας του λατινικού *Historia Regum Britanniae* (Ιστορία των Βασιλέων της Βρετανίας) (1136), στο οποίο μετέφερε τους μύθους του αρθουριανού κύκλου καθώς και αρκετές ουαλόφωνες αφηγήσεις. Λίγα είναι γνωστά για τη ζωή του. Φαίνεται πως γεννήθηκε κοντά στην πόλη Μονμάουθ και σύμφωνα με μαρτυρίες καταγραμμένες στο ίδιο του το έργο γνώριζε καλά τη ΝΑ Ουαλία και πρέπει να είχε επισκεφθεί τη Βρετάνη. Αυγουστινιανός στο πανεπιστήμιο της Οξφόρδης ορίστηκε επίσκοπος του Αγ. Ασάφ, θέση την οποία πιθανώς ποτέ δεν ανέλαβε. 

Η φαντασία του συγγραφέα κατέστησε το Historia Regum Britanniae ένα αξιόλογο μείγμα ιστορικών γεγονότων, μύθων και επινοήσεων, καθιερώνοντας τον Τζέφρεϊ ως τον πρώτο Άγγλο αφηγηματογράφο.Ο Τζέφρεϊ αφηγείται την υποτιθέμενη βρετανική ιστορία από τον πρώτο Βασιλιά της Βρετανίας τον Βρούτο ο οποίος ήτανε απόγονος του Τρώα ήρωα Αινεία, την σύλληψη του Ιησού, τις εισβολές του Ιούλιου Καίσαρα αλλά και την βασιλεία του Αρθούρου. Παρόλο που αντλεί τις πηγές του από εγνωσμένες πηγές όπως ο Βέδας (αρχές του 8ου αι.) και το *Historia Brittonum* (9ος αι.) και άλλες Ουαλικές, ο Τζέφρεϊ ισχυρίστηκε πως ένα μεγάλο τμήμα του έργου του βασίστηκε σε ένα αρχαιότερο βιβλίο που του δόθηκε από τον Γουόλτερ Καλένιους (Walter Calenius), ο οποίος ωστόσο δεν αναφέρεται σε κανέναν άλλο σύγχρονό του χρονικογράφο. Το *Historia* παρουσιάζει τον Αρθούρο ως ρομαντικό ήρωα, παρά την έλλειψη ενδιαφέροντος εκ μέρους του Τζέφρεϊ για το ζήτημα της αυλικής αγάπης. Στα κείμενά του πλην του Αρθρούρου ο Μέρλιν μεταπλάθεται ως δραματικός χαρακτήρας.

Παραπομπές και σημειώσεις
-------------------------

1. ↑  (Αγγλικά) *Find A Grave*. 13718488. Ανακτήθηκε στις 9  Οκτωβρίου 2017.
2. ↑  (Αγγλικά) *Internet Speculative Fiction Database*. 110957. Ανακτήθηκε στις 9  Οκτωβρίου 2017.
3. ↑  «Dictionary of Welsh Biography». (Αγγλικά, Ουαλική γλώσσα) *Dictionary of Welsh Biography*. 1  Ιουλίου 1997. ISBN-13 978-0-900439-86-5. ISBN-10 0-900439-86-6.
4. ↑  «Catholic-Hierarchy.org» (Αγγλικά) Ηνωμένες Πολιτείες Αμερικής. monmog. Ανακτήθηκε στις 14  Οκτωβρίου 2020.
5. ↑  «Library of the World's Best Literature». *Library of the World's Best Literature*. 1897.
6. 1 2  monmog.
7. ↑  s592.
8. ↑  Βλ. Lewis Thorpe 1966, (μτφρ.), *History of the Kings of Britain*, Harmondsworth.
9. ↑  Parry J. J. - Caldwell R. A. 1959, «Geoffrey of Monmouth», στο Loomis R. S. (εκδ.), *Arthurian Literature in the Middle Ages*, Oxford, 72–93.

Εξωτερικοί σύνδεσμοι
--------------------

* Latin Chroniclers from the Eleventh to the Thirteenth Centuries: **Geoffrey of Monmouth** from *The Cambridge History of English and American Literature*, Volume I, 1907–21.
* *Historia Regum Britanniae*:
	+ Aaron Thompson αναθεωρ. από τον J. A. Giles. (PDF)
	+ Εδάφια του αρθουριανού κύκλου μόνον. Εκδ. και μτφρ. J. A. Giles.
	+ Το Wm. R. Cooper (μτφρ.) *Brut y Bryttaniait*, μετάφραση της μεσαιωνικής ουαλικής έκδοσης.
* *Vita Merlini*, αγγλική μτφρ. του Basil Clarke από το *Life of Merlin: Vita Merlini* (Cardiff: University of Wales Press, 1973).
	+ At Jones Celtic Encyclopedia
	+ At Sacred Texts

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 89028232
* LCCN: n50072242
* ISNI: 0000 0001 2321 2370
* GND: 118716883
* SELIBR: 188120
* SUDOC: 026887789
* BNF: cb11904619w (data)
* BIBSYS: 90616890
* NLA: 35885524
* NDL: 01120140
* NKC: osa2010597096
* ICCU: CFIV096888
* BNE: XX1152780

 |

 |